Tekan ESC untuk melangkau adegan sisipan
Marathon, sebuah kemenangan yang menakjubkan. Para pejuangnya, dikenali sebagai Marathonomachoi — termasuk dalamnya Aeschylus, penulis tragedi masyhur, yang batu nisannya tidak menyebut sedikit pun tentang dramanya; hanya mengabadikan penglibatannya yang mulia di Marathon.
Dengan kekalahan musuh, orang Athens tidur dengan nyenyak - semuanya kecuali Themistocles, yang mendambakan kemuliaan yang diberikan kepada Miltiades.
Bukanlah Miltiades kekal sebagai wira untuk masa yang lama. Tahun berikutnya, dia membuat kekacauan yang mengerikan dalam sebuah ekspedisi ke Paros, dengan segera dihumban ke dalam penjara oleh orang-orang Athens yang berang, dan meninggal dunia tidak lama selepas itu akibat luka kaki gangren.
Orang-orang hebat, seperti yang anda lihat, jarang sekali berakhir dengan kesudahan yang hebat.
Kekurangan pengiktirafan bukanlah satu-satunya perkara yang membuatkan Themistocles terjaga pada waktu malam: dia tahu bahawa orang Parsi akan kembali tidak lama lagi, dan Athens tidak bersedia sama sekali.
Apabila orang Athens menemui sumber perak yang melimpah, Themistocles mencadangkan satu idea yang sungguh berani: mereka sepatutnya menggunakannya untuk membangunkan sebuah armada kapal perang, dan menjadikan bandar mereka yang biasa-biasa sahaja menjadi sebuah kuasa laut yang menakjubkan.
Saingannya Aristides tidak bersetuju, seperti yang anda jangkakan. Ancaman orang Parsi telah hilang, dia berhujah, dan armada adalah perkara-perkara jelik yang didayungi oleh orang yang jelik.
Orang Athens mempunyai cara yang sangat berkesan untuk menyelesaikan pertikaian seperti ini: pemulauan.
Berbeza dengan pengundian biasa, apabila orang Athens mengundi dengan bersemangat bagi sesiapa yang membuat janji yang paling berlebih-lebihan kepada mereka, dalam pemulauan, rakyat membuang undi untuk mengusir mana-mana ahli politik yang mereka dapati paling tidak menyenangkan.
Inilah peluang bagi Themistocles: jika dia dapat menyebabkan saingannya yang keras kepala, Aristides, dipulaukan, dia boleh memiliki armadanya - dan peluangnya untuk meraih kemuliaan.